
DIRECȚIA INCUBATOR DE PROIECTE

NR. SC2022 –  23568/26.09.2022
RAPORT DE SPECIALITATE

privind aprobarea proiectului „ Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” și depunerea acestuia în cadrul unui parteneriat între Municipiul Timișoara și Spitalul Clinic Municipal de Urgență Timișoara, pentru a accesa fondurile europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice
Având în vedere Referatul de aprobare al proiectului de hotărâre al Primarului Municipiului Timișoara și fondurile europene nerambursabile disponibile prin Planul Național de Redresare și Reziliență în cadrul apelului de proiecte ;
Având în vedere ghidul specific  privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte componenta 5 - Valul renovării, axa 2 - Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice a clădirilor publice aprobat prin ORDINUL nr. 440 din 24 martie 2022, publicat în Monitorul Oficial, Partea I, nr. 286 din 25 martie 2022. Apelurile de proiecte se depun prin aplicația electronică www.mdlpa.ro/investiții/PNRR.
Pentru realizarea investiției a fost analizată oportunitatea accesării de fonduri europene nerambursabile, fiind identificat ca primă sursă de finanțare apelul de proiecte care se va deschide prin Componenta 5 – Valul Renovării – Planul Național Redresare și Reziliență (PNRR 2020-2026).

Astfel, obiectivul general și specific ale proiectului „Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” sunt:
· Lucrări de reabilitare termică a elementelor de anvelopă a clădirii;

· Lucrări de reabilitare termică a sistemului de încălzire/a sistemului de furnizare a apei calde de consum;

· Instalarea unor sisteme alternative de producere a energiei electrice și/sau termice pentru consum propriu ; utilizarea surselor regenerabile de energie;
· Lucrări de instalare /reabilitare / modernizare a sistemelor de climatizare si/sau ventilare mecanica pentru asigurarea calității aerului interior;

· Lucrări de reabilitare/ modernizare a instalațiilor de iluminat în clădiri;

· Sisteme de management energetic integrat pentru clădiri;

· Sisteme inteligente de umbrire pentru sezonul cald;

· Modernizarea sistemelor tehnice ale clădirilor, inclusiv in vederea pregătirii clădirilor pentru soluții inteligente.

· Lucrări pentru reabilitare a instalațiilor de fluide medicale ( instalații de oxigen )

· Lucrări de recompartimentări interioare în vederea organizării optime a fluxurilor și circuitelor medicale;

Indicatorii de proiect care fac obiectul monitorizării implementării și performanței investiției propuse prin proiect sunt: 
· scăderea consumului anual de energie finală în clădirile publice, 
· scăderea consumului anual specific de energie primară, 
· reducerea emisiilor de dioxid de carbon;

· numărul clădirilor care beneficiază de măsuri de creștere a eficienței energetice.

În conformitate cu prevederile ghidului solicitantului, proiectele se vor depune la faza de expertiză tehnică și audit energetic, urmând ca după semnarea contractului de finanțare să se elaboreze DALI-ul și Proiectul Tehnic.
Documentația la faza de expertiză tehnică și audit energetic aferente obiectivului de investiție din cadrul proiectului „Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” au fost elaborate, prin grija Spitalului Clinic Municipal de Urgență Timișoara de către  - S.C. Ficoval Project  S.R.L și S.C Est Gaz  S.R.L.
Documentația tehnică se elaborează în vederea creșterii eficenței energetice, îndeosebi în clădirile  publice care înregistreaza consumuri energetice mari.  Prin realizarea investiției se urmărește reducerea consumului anual specific de energie finală pentru încalzire de cel puțin 50% față de consumul anual specific pentru încălzire înainte de renovarea corpului de clădire in forma de L situat pe str. Ghe. Dima, nr 5.

Intervențiile propuse vor conduce la reducerea consumului de energie primară  și a emisiilor de CO2, după cum urmează: 

INDICATORI ENERGETICI CLINICILE NOI

 
Efectul solutiilor de constructii si instalatii asupra consumului de energie.

Consumul anual specific de energie finală pentru încălzire (kWh/mp an)
· Valoare la începutul implementării proiectului 306,41 kWh/m2 an
· Valoare la finalul implementării proiectului 28,22 kWh/m2 an
Consumul de energie primară totală (kWh/mp an)

· Valoare la începutul implementării proiectului 726,59 kWh/m2 an
· Valoare la finalul implementării proiectului 336,83 kWh/m2 an
Consumul de energie primară totală utilizând surse convenționale (kWh/mp an)

· Valoare la începutul implementării proiectului 726,59 kWh/m2 an
· Valoare la finalul implementării proiectului 321,83 kWh/m2 an
Nivel anual estimat al gazelor cu efect de seră (echivalent kgCO2/mp an)

· Valoare la începutul implementării proiectului 168,38 kg CO2 /m2 an
· Valoare la finalul implementării proiectului 91,13 kg CO2 /m2 an
Ţinând cont de cele mai sus exprimate, propunem spre aprobarea Consiliului Local al Municipiului Timişoara:
· depunerea proiectului „Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” pentru accesarea fondurilor europene nerambursabile prin Planul Național de Redresare și Reziliență, Componenta 5 - Valul Renovării, Axa 2, Operațiunea B.2. Renovarea energetică  a clădirilor publice;
· depunerea proiectului „Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” în cadrul unui parteneriat între Municipiul Timișoara -lider al parteneriatului și Spitalul Clinic Municipal de Urgență Timișoara, conform modelului de Acord de parteneriat – Anexa 1 la hotărârea de consiliul local;

Valoarea maximală  eligibilă  a proiectului în sumă de 15.968.573,61 lei fără TVA, respectiv de 3.860.199,20 Euro fără TVA,cursul valutar utilizat este cursul Infoeuro aferent lunii mai 2021, conform PNRR, Componenta 5- Valul Renovării, Anexa III-Metodologie de costuri: 1euro=4,9227 lei.

            Suma de 3.034.028,99 lei reprezentănd TVA-ul  se suportă de la bugetul de stat în conformitate cu prevederile OUG124/2021.
· Anexa 2 privind descrierea sumară a investiției propusă a fi realizată  prin proiect, în concordanță cu măsurile propuse pentru renovare energetică moderată a clădirilor Spitalului Municipal (inclusiv  a instalațiilor aferente) așa cum reies din raportul de audit energetic și atingerea indicatorilor descriși în ghidul specific privind regulile și condițiile aplicabile finanțării din fondurile europene aferente Planului Național de Redresare și Reziliență, Componenta 5 - Valul renovării, axa 2 - Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice a clădirilor publice;

· Municipiul Timișoara, în calitate de solicitant al finanțării nerambursabile, se angajează să finanțeze toate cheltuielile neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări, solicitate în etapa de implementare a proiectului.

Luând în considerare prevederile legale expuse în prezentul raport, apreciem că Proiectul de hotărâre privind aprobarea depunerii proiectului „Lucrări de reabilitare pentru sprijinirea tranziției către o economie cu emisii scăzute de carbon prin creșterea eficienței energetice și utilizarea energiei din surse regenerabile a complexului de clădiri Clinicile Noi din cadrul Spitalului Clinic Municipal de Urgență Timișoara” prin platforma digitală aferentă accesării de fonduri europene nerambursabile prin Planul Național de Redresare și Reziliență, îndeplinește condițiile tehnice pentru a fi supus dezbaterii și aprobării plenului consiliului local.
Direcția Incubator Proiecte
      Șef  Serviciul Finanțări Nerambursabile,                                                    Consilier SFN

                                                      Cosmin Capriș

